ข้อกำหนดคณะกรรมการอัยการข้อกำหนดคณะกรรมการอัยการว่าด้วยหลักเกณฑ์และวิธีการการจัดลำดับอาวุโสของข้าราชการอัยการพ.ศ. ๒๕๕๔ โดยที่เป็นการสมควรให้มีข้อกำหนดคณะกรรมการอัยการ ว่าด้วยหลักเกณฑ์และวิธีการการจัดลำดับอาวุโสของข้าราชการอัยการอาศัยอำนาจตามความในมาตรา ๓๐ (๕) แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓ คณะกรรมการอัยการจึงออกข้อกำหนด ดังต่อไปนี้ข้อ ๑ ข้อกำหนดนี้เรียกว่าข้อกำหนดคณะกรรมการอัยการ ว่าด้วยหลักเกณฑ์และวิธีการการจัดลำดับอาวุโสของข้าราชการอัยการพ.ศ. ๒๕๕๔ข้อ ๒[๑] ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การจัดลำดับอาวุโสของข้าราชการอัยการยกเว้นผู้ดำรงตำแหน่งอัยการอาวุโสให้เริ่มตั้งแต่การบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วยตามกฎหมายว่าด้วยระเบียบข้าราชการฝ่ายอัยการข้อ ๔ ข้าราชการอัยการผู้ดำรงตำแหน่งสูงกว่ามีอาวุโสกว่าผู้ที่ดำรงตำแหน่งต่ำกว่า โดยเรียงลำดับดังนี้(๑) อัยการสูงสุด ข้าราชการอัยการชั้น ๘(๒) รองอัยการสูงสุด ข้าราชการอัยการชั้น ๗(๓) ผู้ตรวจการอัยการ ข้าราชการอัยการชั้น ๗(๔) อธิบดีอัยการ และอธิบดีอัยการภาค ข้าราชการอัยการชั้น ๖(๕) รองอธิบดีอัยการ และรองอธิบดีอัยการภาค ข้าราชการอัยการชั้น ๖(๖) อัยการพิเศษฝ่าย ข้าราชการอัยการชั้น ๖(๗) อัยการผู้เชี่ยวชาญพิเศษ ข้าราชการอัยการชั้น ๖(๘) อัยการผู้เชี่ยวชาญ ข้าราชการอัยการชั้น ๕(๙) อัยการจังหวัด และอัยการจังหวัดประจำสำนักงานอัยการสูงสุดข้าราชการอัยการชั้น ๔(๑๐) อัยการประจำสำนักงานอัยการสูงสุด และรองอัยการจังหวัดข้าราชการอัยการชั้น ๓(๑๑) อัยการประจำกอง และอัยการจังหวัดผู้ช่วย ข้าราชการอัยการชั้น ๒(๑๒) อัยการผู้ช่วย ข้าราชการอัยการชั้น ๑สำหรับข้าราชการอัยการซึ่งดำรงตำแหน่งที่เรียกชื่ออย่างอื่นเมื่อเทียบกับตำแหน่งใด ก็ให้มีอาวุโสในตำแหน่งที่เทียบนั้นข้อ ๕ ข้าราชการอัยการตำแหน่งเดียวกันหรือตำแหน่งในระดับเดียวกันตามข้อ๔ ผู้ที่ครองชั้นหรือขั้นเงินเดือนสูงกว่ามีลำดับอาวุโสสูงกว่าผู้ที่ครองชั้นหรือขั้นเงินเดือนต่ำกว่าข้าราชการอัยการตำแหน่งเดียวกันหรือตำแหน่งในระดับเดียวกันตามข้อ ๔และชั้นหรือขั้นเงินเดือนเดียวกันผู้ที่ครองชั้นหรือขั้นเงินเดือนดังกล่าวก่อนมีลำดับอาวุโสสูงกว่าในกรณีที่ครองชั้นหรือขั้นเงินเดือนดังกล่าวพร้อมกันให้จัดลำดับอาวุโสตามลำดับที่คณะกรรมการอัยการมีมติแต่งตั้งให้ดำรงตำแหน่งและเลื่อนชั้นหรือขั้นเงินเดือนข้อ ๖ ในกรณีข้าราชการอัยการได้รับอนุญาตให้ลาไปศึกษาฝึกอบรม ดูงาน หรือปฏิบัติการวิจัยซึ่งไม่ได้รับการพิจารณาแต่งตั้งให้ดำรงตำแหน่งหรือเลื่อนชั้นหรือปรับขั้นเงินเดือนหากสำเร็จการศึกษา ฝึกอบรม ดูงาน หรือปฏิบัติการวิจัยภายในเวลาตามระยะเวลาที่ได้รับอนุญาตให้ลา ให้อัยการสูงสุดจัดให้เข้าปฏิบัติราชการในลำดับอาวุโสเดิมก่อนได้รับอนุญาตให้ลาหากมีการเลื่อนตำแหน่งในลำดับอาวุโสเดิมไปก่อนหน้าจนไม่สามารถจัดให้อยู่ในลำดับอาวุโสเดิมได้ให้อัยการสูงสุดจัดให้เข้าปฏิบัติราชการในลำดับอาวุโสแรกของตำแหน่งเดิมก่อนได้รับอนุญาตให้ลาการดำเนินการตามวรรคสอง เมื่อมีการเลื่อนตำแหน่งให้อัยการสูงสุดจัดให้เข้าปฏิบัติราชการในลำดับอาวุโสแรกของตำแหน่งจนกว่าจะอยู่ในลำดับอาวุโสเดิมก่อนได้รับอนุญาตให้ลาความในข้อนี้มิให้ใช้บังคับในกรณีข้าราชการอัยการผู้นั้นถูกลงโทษทางวินัยข้อ ๗ ข้าราชการอัยการผู้ใดโอนมาจากข้าราชการธุรการหรือกลับเข้ารับตำแหน่งข้าราชการอัยการตามที่อัยการสูงสุดสั่งบรรจุเมื่อคณะกรรมการอัยการเห็นชอบตามมาตรา ๔๕ มาตรา ๔๖ มาตรา ๔๗ หรือมาตรา ๔๘แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ แล้วแต่กรณีให้ข้าราชการอัยการผู้นั้นอยู่ในลำดับอาวุโสสุดท้ายของข้าราชการอัยการในตำแหน่งและชั้นหรือขั้นเงินเดือนนั้นเว้นแต่คณะกรรมการอัยการมีมติเป็นอย่างอื่นโดยคำนึงถึงความรู้ความสามารถและประโยชน์ต่อราชการของสำนักงานอัยการสูงสุดเป็นสำคัญข้อ ๘ ให้สำนักงานอัยการสูงสุดจัดทำบัญชีลำดับอาวุโสข้าราชการอัยการและให้บัญชีลำดับอาวุโสดังกล่าวอยู่ในความรับผิดชอบของสำนักงานคณะกรรมการอัยการโดยข้าราชการอัยการสามารถขอตรวจสอบดูได้การเผยแพร่บัญชีลำดับอาวุโสตามวรรคหนึ่ง ให้กระทำได้โดยให้อยู่ในความรับผิดชอบของสำนักงานคณะกรรมการอัยการข้อ ๙ ลำดับอาวุโสของข้าราชการอัยการที่ถูกกำหนดไว้แล้วโดยกฎหมายมติคณะกรรมการอัยการ หรือธรรมเนียมปฏิบัติทางราชการก่อนหรือในวันที่ข้อกำหนดนี้ใช้บังคับ ให้มีผลใช้บังคับต่อไปโดยไม่ถูกกระทบจากข้อกำหนดนี้ข้อ ๑๐ ให้คณะกรรมการอัยการมีอำนาจตีความและวินิจฉัยปัญหาเกี่ยวกับการปฏิบัติตามข้อกำหนดนี้ข้อ ๑๑ ให้อัยการสูงสุดรักษาการตามข้อกำหนดนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามข้อกำหนดนี้บรรดาระเบียบ ข้อกำหนด ข้อบังคับ และคำสั่งอื่นใดซึ่งขัดหรือแย้งกับข้อกำหนดนี้ ให้ใช้ข้อกำหนดนี้แทนประกาศณ วันที่ ๒ พฤศจิกายน พ.ศ. ๒๕๕๔จุลสิงห์วสันตสิงห์อัยการสูงสุดประธานคณะกรรมการอัยการปริยานุช/ผู้จัดทำ๑๐ พฤศจิกายน๒๕๕๔ปณตภร/ผู้ตรวจ๑๐ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๗๙ ก/หน้า ๒๐/๙ พฤศจิกายน ๒๕๕๔